Document ID: 32004D0616

KOMISIJAS LĒMUMS
(2004. gada 26. jūlijs)
par apstiprināto spermas savākšanas centru saraksta izveidi zirgu spermas importam no trešām valstīm
(izziņots ar dokumenta numuru K(2004) 2511)
(Dokuments attiecas uz EEZ)
(2004/616/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 13. jūlija Direktīvu 92/65/EEK, kas definē dzīvnieku veselības noteikumus, kuri regulē dzīvnieku, spermas, olšūnu un embriju tirdzniecību un importu Kopienas ietvaros un nav pakļauti dzīvnieku veselības noteikumiem, kas izklāstīti specifiskos Kopienas noteikumos, uz kuriem ir veikta atsauce Direktīvas 90/425/EEK A pielikuma I daļā (1), un jo īpaši tās 17. panta 3. punktu,
tā kā:
(1)
Komisijas 2000. gada 31. marta Lēmums 2000/284/EK, ar ko nosaka apstiprinātu spermas savākšanas centru sarakstu zirgu spermas ievešanai no trešām valstīm un ar ko groza Lēmumus 96/539/EK un 96/540/EK (2), ir mainīts vairākas reizes.
(2)
Pieņemot 2004. gada 6. janvāra Lēmumu 2004/211/EK, ar ko nosaka tādu trešo valstu un teritoriju daļu saraksta izveidi, no kurām dalībvalstis sankcionē dzīvu pārnadžu, kā arī šķirnes zirgu spermas, olšūnu un embriju importu, un ar ko groza Lēmumus 93/195/EEK un 94/63/EK (3), Komisija ir grozījusi trešo valstu sarakstu un to rajonēšanas juridisko bāzi attiecībā gan uz dzīvu pārnadžu, gan to embriju importu.
(3)
Kopš direktīvas 2004/68/EK stāšanās spēkā to spermas savākšanas centru saraksts, no kuriem dalībvalstis sankcionē trešo valstu izcelsmes pārnadžu spermas importu, ir grozīts atbilstoši Direktīvas 92/65/EEK 17. panta 3. punkta b) apakšpunkta otrajai līdz ceturtajai daļai, un tas ir publiski pieejams Komisijas interneta vietnē.
(4)
Turklāt tās trešās valstis, kas informē Komisiju par spermas savākšanas centru izveides atļaujas saņemšanu pārnadžu spermas eksportam uz Kopienu, ievēro jaunās procedūras un sniedz apstiprinājuma informāciju standartizētā formā.
(5)
Kompetentas Kanādas un Jaunzēlandes iestādes oficiāli informēja Komisiju par atļaujas saņemšanu atbilstoši Direktīvas 92/65/EEK noteikumiem attiecīgi divu un viena papildu pārnadžu spermas savākšanas centra izveidei.
(6)
Turklāt kompetentas Amerikas Savienoto Valstu iestādes oficiāli informēja Komisiju par atļaujas saņemšanu atbilstoši Direktīvas 92/65/EEK noteikumiem 12 papildu pārnadžu spermas savākšanas centru izveidei, par atļaujas atsaukšanu centriem 02AZ001-EQS, 00TX003-EQS, 02TX018-EQS un 03TX001-EQS un par viena apstiprinātā centra atsevišķiem grozījumiem.
(7)
Ir nepieciešams labot Serbijas un Melnkalnes ISO valsts kodu un atbilstoši koriģēt šīs valsts vietu sarakstā.
(8)
Ir nepieciešams ņemt vērā faktu, ka 2004. gada 1. maijā Kopienai ir pievienojušās jaunas dalībvalstis.
(9)
Ir nepieciešams ņemt vērā attiecīgos Kopienas līgumus ar atsevišķām trešām valstīm.
(10)
Skaidrības un racionalitātes labad ir nepieciešams atcelt un aizstāt Lēmumu 2000/284/EK.
(11)
Šajā lēmumā paredzētie pasākumi atbilst Pārtikas ķēdes un dzīvnieku veselības pastāvīgās komitejas viedoklim,
IR PIEŅĒMUSI ŠO LĒMUMU.
1. pants
1. Dalībvalstis sankcionēs šī lēmuma pielikumā esošajā sarakstā iekļauto centru savāktās pārnadžu spermas importu ar noteikumu, ka tiek ievēroti Lēmuma 2004/211/EK 4. pantā izklāstītie noteikumi.
2. Šī panta 1. punktā minētajai spermai ir jābūt savāktai pēc centra apstiprināšanas datuma, un savākšana jāveic iesaistītās trešās valsts kompetentai vietējai iestādei.
3. Pielikumā esošā saraksta korekcijas, kas pieņemtas saskaņā ar Direktīvas 92/65/EEK 17. panta 3. punkta b) apakšpunktā izklāstīto procedūru, tiks publicētas Komisijas interneta vietnē.
2. pants
Komisijas lēmumu 2000/284/EK ar šo atceļ.
Atsauces uz atcelto lēmumu ir interpretējamas kā atsauces uz šo lēmumu.
3. pants
Šis lēmums ir adresēts dalībvalstīm.
Briselē, 2004. gada 26. jūlijā

Labels: 3
5
6